Mikä NFC on?
NFC eli Near Field Communication on lyhyen kantaman langaton teknologia, joka mahdollistaa langattomien laitteiden välisen viestinnän korkeintaan noin 10 cm:n etäisyydellä. QuietComfort 35 II -kuulokkeissa NFC-tekniikkaa käytetään Bluetooth-pariliitoksen luomiseen. Kun NFC-yhteensopiva laite, kuten älypuhelin, viedään lähelle oikeaa korvakuppia, kuulokkeet muodostavat Bluetooth-yhteyden laitteeseen. Kun laite viedään korvakuvun lähelle toistamiseen, yhteys kuulokkeisiin katkeaa.
fi
Mikä on akustinen TriPort-kuulokerakenne?
Bosen ainutlaatuinen akustinen TriPort-kuulokerakenne käyttää ulkoisia portteja korvakuppien ilmastointiin ja akustisen äänenvoimakkuuden tehokkaaseen kasvattamiseen kasvattamatta kuitenkaan itse korvakupin kokoa. Tämä parantaa äänenlaatua ja aktiivista taustaäänien poistoa ja mahdollistaa kuulokkeiden pienen koon. Akustista TriPort-kuulokerakennetta käytetään kaikissa kuluttajille suunnatuissa kuuloke- ja headset-malleissamme.
fi
Mikä on langattomien QuietComfort 35 II ‑kuulokkeiden kantama?
QuietComfort 35 II -kuulokkeiden kantama on 9 metriä. Voit ymmärtää kantaman helpommin esimerkiksi ajattelemalla, että kantama kattaa huoneen, jossa käyttäjä sijaitsee sekä viereisen huoneen. Fyysiset esteet, kuten seinät ja ovet, tai muiden elektronisten laitteiden aiheuttamat häiriöt voivat rajoittaa kantamaa. Kuulokkeista voi kuulua napsuntaa tai rahinaa, jos Bluetooth®-yhteydessä esiintyy häiriöitä. Jos näin tapahtuu, siirry kauemmas langattomasta reitittimestä tai mikroaaltouunista ja lähemmäs Bluetooth-laitetta.
fi
Miten kauan akku kestää?
QuietComfort 35 II -kuulokkeissa on litiumioniakku, jonka käyttöaika on noin 20 tuntia langattomassa toistossa ja 40 tuntia äänijohtoa käytettäessä.
fi
Miten langattomat QuietComfort 35 II ‑kuulokkeet eroavat QuietComfort 35 ‑kuulokkeista?
Molemmissa kuulokkeissa on lyömätön melunvaimennusteknologia, langaton vapaus, ensiluokkainen äänenlaatu, kahden mikrofonin järjestelmä ja 20 tunnin akunkesto. Langattomissa QuietComfort 35 II -kuulokkeissa on kuitenkin uutena ominaisuutena toimintopainike vasemmassa kuulokkeessa. Virtuaaliavustajia, kuten Amazon Alexaa tai Google Assistantia, tukevissa maissa ja kielissä toimintopainikkeella voi käynnistää puheohjauksen hetkessä. Jos virtuaaliavustajia ei ole saatavilla, toimintopainikkeella voi optimoida melunvaimennuksen valitsemalla kahdesta eri vaimennusasetuksesta.
fi
Miten langattomat QuietComfort 35 II ‑kuulokkeet ladataan?
QuietComfort 35 II ‑kuulokkeet ladataan kytkemällä ne mukana toimitettavalla USB-johdolla tietokoneen USB-porttiin tai erikseen myytävään seinälaturiin. Kuulokkeiden akku latautuu täyteen noin 2,25 tunnissa. Kun akku on täynnä, akun merkkivalo muuttuu vihreäksi. Jos aikaa ei ole riittävästi akun täyttä lataamista varten,15 minuutin pikalatauksella saa 2,5 tuntia käyttöaikaa.
fi
Miten langattomien QuietComfort 35 II ‑kuulokkeiden taustaäänien vaimennus toimii?
QuietComfort 35 II -kuulokkeet vaimentavat taustaääniä sekä aktiivisten että passiivisten teknologioiden avulla. Taustaäänien aktiivisessa vaimennuksessa käytetään Bosen omaa elektroniikkaa. Mikrofoneja on sijoitettu sekä korvakuppien sisä- että ulkopuolelle. Elektroniikkajärjestelmä tunnistaa äänen lähes kaikissa ympäristöissä. Se mittaa ja vertaa ääntä ja reagoi siihen hetki hetkeltä tuottamalla vastakkaisen kumoavan signaalin. Taustaäänten passiivisessa vaimennuksessa hyödynnetään akustista muotoilua sekä tiettyjä korvakuppien ja pehmusteiden materiaaleja.
fi
Miten muodostetaan pariliitos langattomien QuietComfort 35 II ‑kuulokkeiden ja mobiililaitteen välille?
Jos käytössäsi on NFC-tekniikkaa tukeva puhelin, muodosta yhteys käynnistämällä kuulokkeet liu’uttamalla kolmiasentoinen virtakytkin keskiasentoon, koskettamalla puhelimesi taustapuolella kuulokkeiden oikeassa korvakupissa näkyvää NFC-logoa ja noudattamalla sitten annettuja ohjeita. Jos puhelin ei tue NFC-tekniikkaa, kytke kuulokkeisiin virta siirtämällä virtakytkin keskimmäiseen kolmesta asetuksesta. Paina seuraavaksi kolmiasentoinen virtakytkin Bluetooth-kuvakkeen suuntaan, kunnes Bluetooth-merkkivalo vilkkuu sinisenä tai kunnes ääniohjattu käyttöliittymä antaa sinulle lisäohjeita. Yhdistä sitten kuulokkeet noudattamalla älypuhelimen Bluetooth-valikon ohjeita. Kun yhteys on muodostettu, Bluetooth-merkkivalo muuttuu valkoiseksi.
fi
Mitä Bose AR -tuotteet ovat?
Bose AR -tuotteissa on sisäiset liikeanturit. Anturit havaitsevat pään asennon ja kehon liikkeet. Antureiden käyttötavat vaihtelevat tuotteittain.
fi
Mitä oikean korvakuvun takana olevat painikkeet ovat?
Suuri keskellä oleva painike on monitoimipainike. Sillä käytetään monia toimintoja: toisto ja tauko, video- tai musiikkikappaleen valinta, puheluihin vastaaminen ja puhelujen lopettaminen sekä ääniohjaus, kuten Siri tai puheluiden äänivalinta. Äänenvoimakkuuden säätöpainikkeet (+ ja –) sijaitsevat monitoimipainikkeen molemmilla puolilla. Ne on sijoitettu intuitiivisesti siten, että ylempi painike lisää äänenvoimakkuutta ja alempi pienentää sitä.
fi
Voiko langattomat QuietComfort 35 II ‑kuulokkeet ladata tietokoneella?
Kyllä. QuietComfort 35 II -kuulokkeiden mukana toimitetaan USB-johto, jonka avulla kuulokkeet voidaan ladata tietokoneen kautta. USB-lataus edellyttää, että tietokoneeseen on kytketty virta ja ettei se ole lepotilassa.
fi
Voiko langattomat QuietComfort 35 II ‑kuulokkeet yhdistää samanaikaisesti kahteen mobiililaitteeseen?
Kyllä. Usean pisteen teknologian avulla QC35 II -kuulokkeet voivat olla samanaikaisesti yhteydessä kahteen laitteeseen, kuten iPadiin ja älypuhelimeen. Kun katselet videota yhdistetyllä iPadilla, kuulokkeet keskeyttävät toiston automaattisesti, jos vastaat yhdistettyyn älypuhelimeen tulevaan puheluun. Puhelun päätyttyä kuulokkeet siirtyvät takaisin iPadin videotoistoon.
fi
Voiko langattomilla QuietComfort 35 II ‑kuulokkeilla puhua puheluita?
Kyllä. QuietComfort 35 II -kuulokkeissa on kahden mikrofonin järjestelmä, jonka ansiosta kuulokkeita voidaan käyttää puhelujen puhumiseen, kun ne on kytketty Bluetooth® HFP -profiilia tukevaan älypuhelimeen. Perinteisten puhelujen lisäksi kuulokkeet toimivat Voice over Internet Protocol (VoIP) ‑puhelusovellusten, kuten Skypen ja FaceTimen, kanssa. Kahden mikrofonin järjestelmä vaimentaa tuulen aiheuttamaa melua ja muita taustaääniä, ja sivuääniominaisuuden ansiosta käyttäjä kuulee myös oman äänensä. Näin ääni kuulostaa puhelimessa luonnollisemmalta. QuietComfort 35 II -kuulokkeet ovat myös HD Voice -yhteensopivat.
fi
Voiko musiikkia kuunnella, kun akku on tyhjä?
Kyllä. Näillä kuulokkeilla käyttäjä voi jatkaa lähteen kuuntelua, vaikka akku loppuisi. Aktiivinen taustaäänien poisto ja Active EQ ‑taajuuskorjain eivät kuitenkaan toimi ilman virtaa.
fi